ཉིན་བྱེད་དབང་བོ་ནི་དུས་ལས་ཡོལ་བ་མེད་པར་ཤར་ཕྱོགས་ལྷུན་པོའི་རྩེ་ནས་ཐག་ཚད་ཙམ་དུ་འཕགས་འདུག་ལ།འོད་ཀྱི་ཟེར་མས་སྡེ་བ་ཧྲིལ་པོ་སེར་ལམ་ལམ་དུ་བཏང་འདུགགསལ་འཚེར་གྱི་ཉི་འོད་དེའི་འོག་ཏུ་སྡེ་བའི་རྐ་འགྲམ་དང་ལམ་འགྲམ་བཅས་སུ་བཙུགས་ཡོད་པའི་མ་གལ་སྡོང་བོ་སོགས་ལས་ལོ་མ་སེར་སྐྱ་དག་ནི་འོད་ཀྲིག་ཀྲིག་བར་མེད་དུ་ལྷུང་གིན་ཡོད་ལ།ལྷུང་ཟིན་པའི་ལོ་མས་ཁྱབ་པའི་གཞུང་ལམ་སྟེང་དུ་ཀུན་སྐྱིད་ཀྱིས་བུ་མོ་ཚེ་དཀར་རུམ་དུ་བཅུག་ཅིང་།བུ་མཁའ་གོ་ལག་གིས་ཁྲིད་ནས་སྡེ་སྟོད་དུ་ཁོ་མོ་ཚོའི་ཚན་ཆུང་གི་གཡུལ་ཁ་ཡོད་ས་དེ་དམིགས་ནས་ཕྱིན།